Хјустон је рођен на плантажи Тимбер Риџ у округу Рокбриџ у Вирџинији, у мешовито шкотско-ирској породици. У младости се преселио из Вирџиније у Тенеси, провео је неко време са Чероки Индијанцима (у које је касније примљен и из тог племена му је потицала супруга), служио у Рату из 1812. и успешно се бавио политиком у Тенесију. Хјустон је 1827. године изабран за гувернера Тенесија као џексоновац, да би 1829. године је поднео оставку на место гувернера и преселио се на територију Арканзас. Године 1832. умешао се у спор са једним америчким конгресменом, који је пратило велико суђење, на ком је Хјустон осуђен и тек благо кажњен.